my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my my my my my my my my my my my my my my my my my my my en my en en ml pl en en en nl en my my my my my en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
ဒေါ်အောင်ဆန်းစုကြည်နှင့် တပ်မတော်ကာကွယ်ရေးဦးစီးချုပ်တို့ အလျှော့အတင်း အပေးအယူ ဘယ်လိုလဲ
နည်းပညာသတင်းတိုများ
ဓာတ်ပုံသတင်းများ
Advertisement
ဒေါ်အောင်ဆန်းစုကြည်နှင့် တပ်မတော်ကာကွယ်ရေးဦးစီးချုပ်တို့ အလျှော့အတင်း အပေးအယူ ဘယ်လိုလဲ
ဒေါ်အောင်ဆန်းစုကြည်နှင့် တပ်မတော်ကာကွယ်ရေးဦးစီးချုပ်တို့ အလျှော့အတင်း အပေးအယူ ဘယ်လိုလဲ
Written by  Super User
Sunday, February 28 2016 00:00
Rate this item
မြန်မာ့ဒီမိုကရေစီခေါင်းဆောင် ဒေါ်အောင်ဆန်း စုကြည်အနေဖြင့် သမ္မတအသစ်ဖြစ်ရန် တွန်းတွန်းတိုက် တိုက်လုပ်တော့မည်မဟုတ်ပါ။ ယင်းအစား အစိုးရကို ဝန်ကြီးအဖွဲ့အတွင်းမှနေ၍ မောင်းနှင်ပေ လိမ့်မည်။ အမျိုး သားဒီမိုကရေစီအဖွဲ့ချုပ်၏ အကြီးတန်းအရာရှိများသတင်း ရပ်ကွက်အဆိုအရ လူပြောသူပြောများနေသည့်အတိုင်း သူက ဟန်ပြသမ္မတတစ်ယောက်ကိုသာ ခန့်အပ်ပါ လိမ့် မည်။ မတ်လအကုန်ပိုင်းတွင် လွှတ်တော်က သမ္မတကို ရွေးကောက် တင်မြှောက်ပြီးသည့်အခါ ဒေါ်အောင်ဆန်း စုကြည်က ဝန်ကြီးအဖွဲ့ထဲမှာ နိုင်ငံခြားရေးဝန်ကြီး သို့မ ဟုတ် ဝါရင့်ဝန် ကြီး တစ်နေရာရာကိုယူလိမ့်မည်ဟု အမျိုး သားဒီမိုကရေစီအဖွဲ့ချုပ် သတင်းအရင်းအမြစ်တစ်ခုက ဆိုသည်။
တရားဝင်သတင်းတစ်စုံတစ်ရာ ထုတ်ပြန်ခြင်းမရှိ သေးသော်လည်း အမျိုးသားဒီမိုကရေစီအဖွဲ့ချုပ် ခေါင်း ဆောင်သည် ဗြိတိန်သား တက္ကသိုလ်ပညာတတ် မိုက် ကယ်အဲရစ်နှင့် လက်ထပ်ထားပြီး နိုင်ငံခြားသား သားနှစ် ယောက်ရထားသော သူ့ကို သမ္မတဖြစ်ခွင့်ပိတ်ပင်ထား သည့် ဖွဲ့စည်းပုံအခြေခံဥပဒေအား ပြင်ဆင်ချိန်ညှိခြင်း မပြုရန်ဆုံးဖြတ်လိုက်သည်။
''ဒေါ်အောင်ဆန်းစုကြည်က သူ့အနေနဲ့ အခြေခံ ဥပဒေကို အနည်းဆုံးနှစ်နှစ်အတွင်းမပြင်ပါဘူးလို့ ဗိုလ် ချုပ်မှူးကြီး မင်းအောင်လှိုင် ကို ပြောခဲ့တယ်''ဟု အလျှော့ အတင်းအပေး အယူလုပ်ငန်းစဉ်နှင့်နီးစပ်သော နှစ်ဘက် အသိုင်းအဝန်း က ပြောကြားကြသည်။ ချောင်ပိတ်မိနေ သောအနေအထားမှထွက်ပေါက်ရရန် ပြီးခဲ့သည့်ဗုဒ္ဓဟူး နေ့ က ခေါင်းဆောင် နှစ် ဦးတွေ့ခဲ့ ကြသည်။ နိုဝင်ဘာရွေး ကောက်ပွဲအနိုင်ရအပြီး တတိယအကြိမ်တွေ့ဆုံကြခြင်း ဖြစ်သည်။
''လက်ငင်းဖြစ်နေတဲ့ နိုင်ငံရေးအကျပ်အတည်းတစ် ခုကိုတော့ ရှောင်လွှဲလိုက်နိုင်ကြပုံရပါတယ်''ဟု လွတ် လပ်သောသတင်းစာ တစ်စောင်ဖြစ်သည့် ဒီမိုကရေစီတူဒေး နှင့် ရန်ကုန် မီဒီယာ အုပ်စုတို့ ၏ အမှုဆောင်အရာရှိချုပ် ဦးကိုကိုက ပြောသည်။ ''ဒါပေမဲ့ စေ့စပ်ညှိနှိုင်းမှုက မအောင်မြင်ခဲ့ပုံပေါ် တယ်'' ဟု သူက ဆက်ပြောသည်။
တပ်မတော်သတင်း အရင်းအမြစ် များက အမျိုးသမီး ကြီးအား သမ္မတဖြစ်ရေးလက်ငင်းအခက်အခဲအတွက် အဖြေရသွားပြီး ကျန်ကိစ္စများ တိုးလို့တန်းလန်းကျန်နေ သေးသည်ဟု ယုံကြည် နေကြသည်။   အမျိုးသားဒီမိုကရေစီ အဖွဲ့ချုပ်က ဧပြီလတွင်အစိုးရ ဖွဲ့စည်းပြီးသည့်နောက်မှသာ ကိစ္စအားလုံးကို ဆက်လက် ဆွေးနွေးမည်ဖြစ်ကြောင်း ဒေါ်အောင်ဆန်းစုကြည်က ဗိုလ်ချုပ်မှူးကြီး မင်းအောင်လှိုင်ကို  ပြောခဲ့သည်ဟု သတင်း အရင်းအမြစ်များစွာက ပြောကြသည်။
ထိုကိစ္စရပ်များ ထဲတွင် ဦးစားပေးဆွေးနွေးစရာဖြစ်သည့် အနာဂတ်ငြိမ်း ချမ်းရေးအစီအစဉ်သည်လည်း တစ်ခုအပါအဝင်ဖြစ်နေ သည်။  လွန်ခဲ့သည့် ရက်သတ္တပတ်ပေါင်းများစွာကစကာ သူ့ကို သမ္မတဖြစ်ခွင့် ပိတ်ပင်တားဆီးထားသည့် ပုဒ်မ ၅၉(စ)ကို အမျိုးသားဒီမိုကရေစီအဖွဲ့ချုပ်ခေါင်းဆောင်က ဆိုင်းငံရန်စီစဉ်နေသည်ဟု ထင်ကြေးများရှိခဲ့ကြသည်။ သူသမ္မတဖြစ်ရန် အတွက်ပါတီ အတွင်းက ပြောသံဆိုသံ ဖိအားတွေညံခဲ့သည်။ အင်န်အယ်လ်ဒီ၏နာယက (ပါတီ တည်ထောင်သူများထဲက တစ်ယောက်ဖြစ်သူ) ဦးတင်ဦး က ဒေါ်အောင်ဆန်းစုကြည် သမ္မတဖြစ်သင့်ကြောင်း တစ်ပြား သားမှ မလျှော့ခဲ့။
''ဒေါ်အောင်ဆန်းစုကြည် သမ္မတဖြစ်ဖို့ ကျွန်တော် တို့နည်းလမ်းရှာဖို့လိုတယ်''ဟု သူက ဘန်ကောက်ပို့စ်ကို တွင်တွင်ပြောခဲ့သည်။
''ပြည်သူတွေက သူ(ဒေါ်အောင်ဆန်းစုကြည်)ကို သမ္မတဖြစ်စေချင်တာ ရှင်းနေတာပဲ။ သူသာ သမ္မတအ ဖြစ် အထိုက်တန်ဆုံး၊ အသင့်တော်ဆုံး၊ အမှန်ကန်ဆုံးပဲ'' ဟု ဦးတင်ဦး က စာနာစွာပြောသည်။
ပြီးခဲ့သည့်အပတ်အထိ အင်န်အယ်လ်ဒီခေါင်းဆောင် သည် မဟာဗျူဟာအပြိုင်နှစ်ခုကို ခင်းကျင်းခဲ့ပုံရသည်။တစ်ခုက အခြေခံဥပဒေကို စိန်ခေါ်ကာ ၅၉(စ)ကိုဆိုင်းငံ့ လိုက်ခြင်းဖြစ်သည်။ အခြေခံ ဥပဒေပါ ယခုအပိုဒ်ကို နိုင်ငံ လုံးဆိုင် ရာလွှတ်တော် (ပြည်ထောင်စုလွှတ်တော်)က ဥပဒေ ကြောင်းအရ ဆိုင်းငံ့ဖို့ဖြစ်နိုင်ကြောင်း အင်န်အယ်လ်ဒီ၏ ထင်ရှားသောရှေ့နေ ဦးကိုနီက ဘန်ကောက် ပို့စ် သတင်း စာကိုပြောသည်။
''လွှတ်တော်က လျော်ကန်တယ်လို့မြင်တဲ့ ဘယ်ဥပဒေ ကိုမဆို ပြဋ္ဌာန်းနိုင်တယ်။ အခြေခံဥပဒေပုဒ်မ(၉၈)အရ လွှတ်တော်ကို အထူးအာဏာအပ်နှင်းထားတယ်။ အဲဒါ ကြောင့် အခြေခံဥပဒေရဲ့ ပုဒ်မ၅၉(စ) ကို ဆိုင်းငံ့တဲ့အထူး ဥပဒေကို လွှတ်တော်ကပြဋ္ဌာန်းလို့ရတယ်''ဟု သူကပြော သည်။
အမျိုးသမီးကြီးက ထိုကိစ္စကို အလေးအနက်ထား စဉ်းစားနေဆဲမှာပင် ယခုအဆင့်တွင် စိန်ခေါ်မှုမပြုလုပ် ဖို့ ဆုံးဖြတ် လိုက်ကြောင်း အင်န်အယ်လ်ဒီအတွင်းသတင်း များကဆိုသည်။ လက်ရှိ အချိန်တွင် အခြေခံဥပဒေပြင်ဆင် ရေး ကိုမစဉ်း စားသေးဟု တပ်က ဆက်တိုက်ရှင်းရှင်းလင်း လင်းပြောကြားထားသည့်အတွက် တပ်နှင့်ထိပ်တိုက်တွေ့ ဖို့ တွန်းပို့သ လိုဖြစ်သွားမည်ကို စိုးရိမ် သောကြောင့်ဟု ဆိုသည်။ တပ်ချုပ် ဗိုလ်ချုပ်မှူးကြီး မင်းအောင်လှိုင် က ဒေါ်အောင် ဆန်းစုကြည်နှင့်တွေ့ သည့် သုံးကြိမ်မှာ တပ်က သူ့တို့ကိုယ်သူတို့ အခြေခံဥပဒေကို ကာကွယ်စောင့် ရှောက် သူဟုခံ ယူထားသည်ဟု တွင်တွင်ပြောခဲ့ သည်။ယခုအပတ်စောစောပိုင်းကလည်း ရှမ်းပြည်နယ်ရှိလေ့ ကျင့်ရေးကျောင်းတစ်ကျောင်းတွင် တပ်ချုပ်က ဒါကိုပင် ထပ်ပြောခဲ့သေး သည်။
သမိုင်းကိုကိုးကားကာ ဗိုလ်ချုပ်မှူးကြီးက လွတ်လပ် ရေးအပြီးကာလက သစ္စာမဲ့သောလက်နက်ကိုင်ပဋိပက္ခ များ၏ရလဒ်အဖြစ် တိုင်းပြည်ပြိုကွဲတော့မည့်အရေးကို စွန့်လွှတ်စွန့် စားမှု များစွာကြား ထဲ တပ်မတော်က ကယ် တင်ခဲ့ရသည်ဟု ပြောခဲ့သည်။ ''အတိတ်သမိုင်းအရ မိမိတိုင်းပြည်အပေါ် သစ္စာ မဲ့မှု၊ ပြည်ပနိုင်ငံအပေါ်သစ္စာခံမှု၊ တပ်မတော်အပေါ် သစ္စာမဲ့မှု များကြောင့် နိုင်ငံ့အရေးကိစ္စများတွင် များစွာ ဆုံးရှုံးခဲ့ကြောင်း'' တပ်ချုပ်က ပြောခဲ့သည်။
ထိုသို့ထပ်မံမဖြစ်ပေါ်လာစေရေးအတွက် ဖွဲ့စည်းပုံ အခြေခံဥပဒေတွင် သတ်မှတ်ချက်အချို့ ထည့်သွင်းခဲ့ရခြင်း ဖြစ်သည်ဟု လည်း သူက အလေးအနက်ပြောဆိုခဲ့သည်။ တပ်က အခြေခံဥပဒေကို အထိမခံ သေးဘဲ ၅၉(စ) ကို ပြင်ဆင်ရေးကို ဆက်လက်ကန့်ကွက်နေသည့်သဘော ဟု ဗိုလ်ချုပ်မှူးကြီး၏ပြောကြားချက်အပေါ် နိုင်ငံရေး သုံးသပ်သူများနှင့် သံတမန်များက ရှုမြင်ထား ကြသည်။ သို့ရာတွင် အမည်နာမထုတ်ဖော်မပြောဆိုသည့် တပ်မ တော်အကြီးတန်း အရာရှိဟောင်းကြီးတစ်ဦးကမူ ယခု ပြောကြားချက်သည် အဲသည်ထက်ပိုသည်ဟုဆိုသည်။ လွှတ်တော်အတွင်း တပ်က ၂၅ရာခိုင်နှုန်း ခွဲတမ်းယူထား ခြင်း၊ နယ်စပ်ရေးရာ၊ ကာကွယ်ရေးနှင့် ပြည်ထဲရေး ပြည် ထောင်စုဝန်ကြီးသုံးနေရာ ထိန်းချုပ်ထားခြင်း၊ တိုင်းပြည် အန္တရာယ်ကျရောက်လာပါက အခြေခံ ဥပဒေအရ တပ်က အာဏာသိမ်းပြီး အစိုးရစီမံခန့်ခွဲနိုင်ခွင့်ကို တပ်မတော် ကာကွယ်ရေးဦးစီးချုပ်ထံ ပေးအပ်ထားခြင်း၊ ထို့အပြင် အခြေခံဥပဒေပြင်ဆင်လိုပါက လွှတ်တော်တွင် မဲရ၅ရာ ခိုင်နှုန်းရရှိရန်လိုအပ်ပြီး ထို့နောက် ပြည်သူ့ဆန္ဒခံယူပွဲ ကျင်းပရန်လိုအပ်ခြင်း...စသည်တို့ဖြစ်ကြသည်။
''တပ်က ဒေါ်အောင်ဆန်းစုကြည်ကို သမ္မတဖြစ် လာဖို့ အရေးမဆန့်ကျင်ပါဘူး။ ဒါပေမဲ့ အခုလက်ငင်း အချိန်တော့ မဟုတ်ဘူးပေါ့'' ဟု တပ်မတော်အရာရှိဟောင်း တစ်ဦး ကပြောသည်။
''တပ်နဲ့ သူနဲ့ ယုံကြည်မှုတည်ဆောက်ရလိမ့်မယ်။လာမယ့် နှစ်နှစ်မှာတော့ အခြေခံဥပဒေပြင်ဆင်တာဖြစ် လာနိုင်ပါတယ်''ဟု သူက ဆက်လက်ပြောဆိုသည်။
ယခုကာလမှာ ယင်းက အခရာဖြစ်နေသည့်အပြင် ဒေါ်အောင်ဆန်းစုကြည်အနေဖြင့်လည်း သမ္မတဖြစ်ဖို့ တွန်းတွန်းတိုက်တိုက် ဆက်မလုပ်ရန် ဆုံးဖြတ်ခဲ့သည့်အ ကြောင်းရင်းဖြစ်ပါသည်။
''ကိုယ်က ကြိုက်သည်ဖြစ်စေ၊ မကြိုက်သည်ဖြစ်စေ၊ မြန်မာ့နိုင်ငံရေးတည်ငြိမ်ဖို့အတွက် တပ်နဲ့ညှိနှိုင်းဆက်ဆံ ရေးက အတိမ်းအစောင်းမခံတဲ့ကိစ္စဖြစ်နေတယ်''ဟု လူ သိများသည့် နိုင်ငံရေးတွေး ခေါ်သုံး သပ် သူ ဦးခင်ဇော် ဝင်းကပြောသည်။
''နှစ်ဖက်စလုံးမှာ တကယ်လိုအပ်နေတာက လက် တွေ့ကျတဲ့နိုင်ငံရေး (realpolitik )ပဲ'' ဟုလည်း သူက ဖြည့်စွက်ပြောဆိုသည်။
''တပ်နဲ့ ဘယ်လောက်အတိုင်းအတာအထိ သွား နိုင်တယ်ဆိုတာ ဒေါ်စုလောက် ဘယ်သူမှမသိနိုင်ဘူး'' ဟု ဩစတြေးလျ လေဘာပါတီ အမတ်ဟောင်းနှင့် ဖွဲ့စည်း ပုံအခြေခံဥပဒေ ဆိုင်ရာ ရှေ့နေဂျန်နလီဆာဖင်က ပြော သည်။
သူက နေပြည်တော်တွင် လွှတ်တော်လုပ်ထုံးလုပ် နည်းများနှင့်ပတ်သက်၍ လွှတ်တော်အမတ်အဖွဲ့ကို သင် တန်းပေးနေသည်။ အမျိုးသမီးကြီးသည် လွှတ်တော်တွင်ရှိနေလိမ့်မည် မဟုတ်ဟု လွှတ်တော် အမတ်များကိုပြောခဲ့ရာ အများစု က သူသမ္မတလုပ်လိမ့် မည်ဟုမှန်းဆခဲ့ကြသည်။ သို့ရာ တွင် သူသည် နိုင်ငံခြားရေးဝန်ကြီး ဖြစ်နိုင်ခြေများကြောင်း အင်န်အယ်လ်ဒီသတင်း အရင်း အမြစ်တစ်ခုက ပြော သည်။
ထိုနေရာတွင် သူသည် သမ္မတအား နိုင်ငံ့အုပ်ချုပ် ရေးတွင်ကူညီပေးနိုင်ပြီး သမ္မတက ဥက္ကဋ္ဌတာဝန်ယူပြီး တပ်ချုပ်နှင့် ဒုတပ်ချုပ်တို့ပါဝင်သော နိုင်ငံတော်ကာကွယ် ရေးနှင့် လုံခြုံ ရေးကောင် စီတွင် အဖွဲ့ဝင်တစ်ဦး ဖြစ်လာ မည်။ အစိုးရက နေ့စဉ် လုပ်ငန်းတာဝန်များ ထမ်းဆောင် နေချိန်တွင် ထိုကောင်စီက မူဝါဒများကို ကြီးကြပ်ကွပ် ကဲပါသည်။
ကောင်စီ တွင် သမ္မတ၊ ဒုတိယသမ္မတ၊ ပြည်သူ့လွှတ် တော်နှင့် အမျိုးသားလွှတ်တော်တို့မှ ဥက္ကဋ္ဌများနှင့်အတူ ပါဝင်ရသည့် နိုင်ငံခြားရေးဝန်ကြီးသည် တစ်ဦးတည်း သော  အရပ်သား ဝန်ကြီးဖြစ်သည်။ တပ်ကိုယ်စားပြုသူ များမှာ ငါးဦးမှ ခြောက်ဦး အထိရှိနေသည်။
ဆောင်းပါးရှင် လာရီဂျက်ဂင်သည် မြန်မာ့အရေး ကျွမ်းကျင်သူနှင့် ဘီဘီစီ ကမ္ဘာတစ်လွှားအစီအစဉ်၏ ဒေသဆိုင်ရာ အယ်ဒီတာဟောင်းတစ်ဦးဖြစ်ပါသည်။
(ဖေဖော်ဝါရီ ၂ရရက်ထုတ် ဘန်ကောက်ပို့စ်သတင်း စာပါ သတင်းစာဆရာလာရီဂျက်ဂင်၏  Suu Kyi and army commander strike deal  ဆောင်းပါးကို မြန်မာ ဘာသာသို့ ဆီလျော်အောင်ပြန်ဆိုပါသည်။        ။)
လာရီဂျက်ကင် ရေးသည်
Read 2750 times
Published in ရှု့ထောင့်
Tagged under
Senior General Min Aung Hlaing
Daw Aung San Suu Kyi
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
Related items
အတိတ် နှင့် ပစ္စုပ္ပန် ကို ကူးလူးသွားစေသော ပြပွဲတစ်ပွဲ
ထိုင်းဝန်ကြီးချုပ်ဟောင်း သက်ဆင် အစိုးရသစ်လက်ထက်တွင် မြန်မာနိုင်ငံသို့ ပထမဆုံးအကြိမ်လာရောက်
အကြမ်းဖက်သမား ဟောင်းတစ်ဦး၏ ဖွင့်ဟ ဝန်ခံချက် (သို့မဟုတ်) ခြိမ်းခြောက်ခံနေရသော မြန်မာနိုင်ငံ၏ အမျိုးသားလုံခြုံရေး
ဦးကိုနီလုပ်ကြံခံရမှုတွင် သေဆုံးခဲ့ရသည့် ဦးနေဝင်း၏မိဘနှစ်ပါးကို နာရေးကူညီမှုအသင်း(ရန်ကုန်)က ရာသက်ပန်ကျန်းမာရေးစောင့်ရှောက်ပေးမည်
ပြည်သူချစ်လို့ ကမ္ပည်းတင်ခံရသူများ
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook